На основу члана 362. став 1. Закона о енергетици („Службени гласник РС”, брoј 145/14) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12-УС, 72/12, 7/14-УС и 44/14),

Влада доноси

У Р Е Д Б У

О УТВРЂИВАЊУ МЕТОДОЛОГИЈЕ ЗА ОДРЕЂИВАЊЕ ЦЕНЕ СНАБДЕВАЊА КРАЈЊЕГ КУПЦА ТОПЛОТНОМ ЕНЕРГИЈОМ

Члан 1.

Овом уредбом утврђује се Методологија за одређивање цене снабдевања крајњег купца топлотном енергијом, која је одштампана уз ову уредбу и чини њен саставни део (у даљем тексту: Методологија).

Члан 2.

Енергетски субјекти који обављају делатност снабдевања топлотном енергијом утврдиће цене снабдевања крајњег купца топлотном енергијом на основу Методологије најкасније до 1. октобра 2015. године.

Члан 3.

Ова уредба ступа на снагу осмог дана од дана објављивања у „Службеном гласнику Републике Србије”.

Број:

У Београду, 10. јула 2015. године

ВЛАДА

ПРЕДСЕДНИК

Александар Вучић